బెంగళూరు, సెప్టెంబరు 26(ఆంధ్రజ్యోతి): కర్ణాటకకు చెందిన ఒక ఉపాధ్యాయుడు ఒకటి కాదు రెండు కాదు 24 రాష్ట్రాల సెట్ పరీక్షలను రాసి మంచి మార్కులతో ఉత్తీర్ణుడై సరికొత్త రికార్డు సృష్టించారు. మహారాష్ట్రలోని షోలాపూర్ అక్కలకూట పాఠశాలలో ఉపాధ్యాయుడిగా పని చేస్తున్న దానయ్య గురులింగయ్య కౌంటగి పేరిట ఇప్పటికే 9 రికార్డులు ఉన్నాయి. తాజాగా లిమ్కా రికార్డు పుస్తకంలో చోటు సంపాదించేందుకు దరఖాస్తు చేసుకున్నారు. లెక్చరర్ ఎంపిక కోసం వివిధ రాష్ట్రాలు నిర్వహించిన అర్హత పరీక్షలు (సెట్)లకు హాజరయ్యే ప్రక్రియకు 2013లోనే శ్రీకారం చుట్టారు. దానయ్య పీయూసీ వరకు కన్నడ మీడియంలో చదివారు. యూజీసీ, సీబీఎస్ఈ నిర్వహించే పోటీ పరీక్షలకూ హాజరై విజయం సాధించారు.
bengaluru, septembaru 26(aandhrajyoti): karnaatakaku chendina oka upaadhyaayudu okati kaadu rendu kaadu 24 rashtrala sett pareekshalanu rasi manchi maarkulatho uttiirnudai sarikotta rikaardu srushtinchaaru. mahaaraashtralooni sholapur akkalakuuta paatasaalalo upaadhyaayudigaa pani chestunna daanayya gurulingayya kauntagi paerita ippatike 9 rikaardulu unnaayi. taajaagaa limca rikaardu pustakamlo chotu sampadinchenduku darakhastu chesukunnaru. lecturer empika kosam vividha rashtralu nirvahinchina arhata pareekshalu (sett)laku haajarayye prakriyaku 2013lone srikaram chuttaaru. daanayya pcu varaku kannada meediyamlo chadivaaru. uss, cbs nirvahinche poty pareekshalakuu hajarai vijayam saadhinchaaru.